# REGLUGERÐ

## um breytingu á reglugerð um flugvernd nr. 985/2011.

### 1. gr.

 Í stað orðanna „Flugmálastjórn Íslands“ eða ,,flugmálastjórn“ í reglugerðinni kemur í viðeigandi beygingarfalli „Samgöngustofa“.

### 2. gr.

Eftirfarandi breytingar eru gerðar á orðskýringum í 3. gr. reglugerðarinnar:

1. Eftirfarandi skilgreiningu er bætt við í réttri stafrófsröð:

 *Flugverndarstarfsmaður* (Security Worker): einstaklingur sem sinnir skimun, framkvæmir aðgangseftirlit, aðgangsstjórnun eða aðili sem sinnir eftirliti með framkvæmd flugverndar.

1. Í stað orðsins „*Flugverndarfulltrúi* (Security Officer)“ kemur: „*Flugverndarstjóri* (Security Officer)*“*. Hvar sem orðið flugverndarfulltrúi kemur fyrir í reglugerðinni, skal það vera í viðeigandi beygingarfalli „flugverndarstjóri“.

### 3. gr.

19. gr. reglugerðarinnar breytist og orðast svo:

*Flugverndarstjóri.*

 Aðili með samþykki vegna flugverndarráðstafana skal tilnefna flugverndarstjóra sem ábyrgur er fyrir að innleiða og framfylgja flugverndaráætlun aðilans. Flugverndarstjórinn skal samþykktur af Samgöngustofu og vera sérstakur trúnaðarmaður stofnunarinnar, varðandi flugverndarmál. Tilnefndur flugverndarstjóri skal bera ábyrgð á flugverndarmálum innan fyrirtækis, vera óháður annarri starfsemi innan þess og skal honum tryggt sjálfstæði í starfi.

 Tilkynna skal með minnst 10 daga fyrirvara sé ætlunin að skipta um tilnefndan flugverndarstjóra og allar breytingar á upplýsingum og samskiptaupplýsingum um hann.

 Flugverndarstjóri skal hafa undirgengist bakgrunnsathugun samkvæmt reglugerð þessari fyrir tilnefningu.

### 4. gr.

Á eftir 24. gr. kemur ný grein, 24. gr. a, sem orðast svo, ásamt fyrirsögn:

*ACC3-flugrekandi.*

Flugrekandi sem flytur flugfarm eða flugpóst inn til Evrópu frá þriðja ríki, skal sækja um að vera viðurkenndur ACC3-flugrekandi til Samgöngustofu eða þar til bærs yfirvalds samkvæmt reglugerð (ESB) nr. 859/2011 og reglugerð (ESB) nr. 1082/2012, með síðari breytingum.

ACC3-flugrekandi skal tryggja að flugfarmur eða flugpóstur sem hann flytur sé upprunninn frá aðila sem hlotið hefur viðurkenningu sem umboðsaðili eða þekktur sendandi í samræmi við reglu­gerð (ESB) nr. 185/2010, sbr. reglugerð (ESB) nr. 859/2011, reglugerð (ESB) nr. 1082/2012 og reglugerð (ESB) nr. 654/2013 með síðari breytingum.

### 5. gr.

25. gr. a. fellur brott.

### 6. gr.

4. mgr. 26. gr. orðast svo:

 Einstaklingi er óheimilt að sækja námskeið í flugverndarþjálfun, sem veitir aðgang að upplýsingum sem ekki eru aðgengilegar öllum, nema að fenginni jákvæðri umsögn við bakgrunnsathugun samkvæmt 27.-29. gr. Bakgrunnsathugun er þó ekki forsenda þess að setin séu námskeið þar sem fjallað er um efni sem eru öllum aðgengileg.

Á eftir 7. mgr. 26. gr. kemur ný málsgrein. sem orðast svo:

 Að undangengnu samráði lögreglu og Samgöngustofu er heimilt að gera kröfu um að bakgrunnsathugun fari einnig fram vegna starfsmanna á öðru svæði á flugvelli. Ákvæði 27. gr. um bakgrunnsathugun, ákvæði er heimila synjun á aðgangi að haftasvæði og um sviptingu aðgangs gilda á slíku svæði.

7. gr.

Á eftir 2. málsl. 1. mgr. 27. gr. kemur eftirfarandi:

 Við bakgrunnsathugun skal hafa í huga reglugerð nr. 959/2012 um vernd trúnaðarupplýsinga, öryggisvottanir og öryggisviðurkenningar á sviði öryggis- og varnarmála, hvað varðar mismunandi trúnaðarstig upplýsinga sem sótt er um aðgang að.

### 8. gr.

Á eftir 1. málsl. 1. mgr. 30. gr. kemur eftirfarandi:

 og öðrum svæðum á flugvelli þar sem aðgangur er takmarkaður skv. reglugerð þessari.

### 9. gr.

Við 1. mgr. 34. gr. reglugerðarinnar bætist nýr stafliður, svohljóðandi:

e. sprengiefnaleitartæki ásamt handmálmleitartæki. Einungis er heimilt að nota þessa aðferð telji flugverndarstarfsmaður að handleit á ákveðnum svæðum sé ekki nægjanleg ein og sér eða óæskileg (t.d. ef farþegi er með gifs eða trúarlegt höfuðfat).

### 10. gr.

1. Á eftir 1. mgr. 41. gr. kemur ný málsgrein sem orðast svo:

 Einstaklingur sem starfar á öðru svæði en haftasvæði flugverndar, þar sem krafist er bakgrunnsathugunar, skal sitja námskeið í flugvernd.

1. Fyrirsögn 41. gr. reglugerðarinnar verður: *Einstaklingur með aðgang að flugsvæði.*

### 11. gr.

Við 59. gr. bætist ný málsgrein sem orðast svo:

 Ákvarðanir Samgöngustofu eru kæranlegar til innanríkisráðuneytisins í samræmi við ákvæði stjórnsýslulaga.

### 12. gr.

Með reglugerð þessari öðlast gildi hér á landi eftirtaldar reglugerðir framkvæmdarstjórnar Evrópusambandsins með þeim breytingum og viðbótum sem leiðir af XIII. viðauka EES-samningsins, bókun 1 um altæka aðlögun og öðrum ákvæðum hans, og breytist 1. mgr. 61. gr. reglugerðarinnar í samræmi við það:

 v. Reglugerð framkvæmdastjórnarinnar (ESB) nr. 104/2013 frá 4. febrúar 2013 um breytingu á reglugerð framkvæmdastjórnarinnar (ESB) nr. 185/2010 að því er varðar skimun farþega og annarra einstaklinga en farþega með snefilgreiningartæki fyrir sprengiefni (ETD) ásamt því að nota handmálmleitartæki (HHMD), birt í EES-viðbæti við Stjórnartíðindi EB nr. 64, 14. nóvember 2013, bls. 336-337, samkvæmt ákvörðun sameiginlegu EES-nefndarinnar um breytingu á XIII. viðauka EES-samningsins nr. 203/2013 frá 8. nóvember 2013;

 x. Reglugerð framkvæmdastjórnarinnar (ESB) nr. 654/2013 frá 10. júlí 2013 um breytingar á reglugerð (ESB) nr. 185/2010 varðandi gátlista vegna fullgildingar ESB flugverndar fyrir aðila frá þriðju ríkjum, birt í EES-viðbæti við Stjórnartíðindi EB, nr. 23, 10. apríl 2014, bls 4, sbr. ákvörðun sameiginlegu EES-nefndarinnar nr. 24/2014 frá 14. febrúar 2014 um breytingu á XIII. viðauka EES-samningsins;

 y. Reglugerð framkvæmdastjórnarinnar (ESB) nr. 1082/2012 frá 9. nóvember 2012 um breytingu á reglugerð (ESB) nr. 185/2010 varðandi ESB fullgildingu flugverndar, birt í EES-viðbæti við Stjórnartíðindi EB, nr. 12, dags 27. febrúar 2014, bls. 164 sbr. ákvörðun sameiginlegu EES-nefndarinnar nr. 24/2014 frá 14. febrúar 2014 um breytingu á XIII. viðauka EES-samningsins;

 þ. Reglugerð framkvæmdastjórnarinnar (ESB) nr. 1116/2013 frá 6. nóvember 2013 um breytingar á reglugerð (ESB) nr. 185/2010 til þess að samræma og einfalda tilteknar flugöryggisráðstafanir, birt í EES-viðbæti við Stjórnartíðindi EB, nr. 36, 12. júní 2014, bls. 196, sbr. ákvörðun sameiginlegu EES-nefndarinnar nr. 97/2014 frá 16. maí 2014 um breytingu á XIII. viðauka EES-samningsins;

 æ. Reglugerð framkvæmdastjórnarinnar (ESB) nr. 1103/2013 frá 6. nóvember 2013 um breytingar á reglugerð (ESB) nr. 185/2010 varðandi viðurkenningu flugverndarráðstafana þriðju ríkja, birt í EES-viðbæti við stjórnartíðindi EB, nr. 36, 12. júní 2014, bls. 194, sbr. ákvörðun sameiginlegu EES-nefndarinnar nr. 97/2014 frá 16. maí 2014 um breytingu á XIII. viðauka EES-samningsins.

Með reglugerð þessari öðlast jafnframt gildi hér á landi eftirfarandi ákvarðanir framkvæmdastjórnar Evrópusambandsins, settar á grundvelli reglugerðar (EB) nr. 300/2008 frá 11. mars 2008, um sameiginlegar reglur um flugvernd, með þeim breytingum og viðbótum sem leiðir af XIII. viðauka samningsins, bókun 1 um altæka aðlögun og öðrum ákvæðum hans:

 *Ákvörðun framkvæmdastjórnar Evrópusambandsins nr. C(2013)511, lokaútgáfa frá 4. febrúar 2013 um breytingu á ákvörðun framkvæmdastjórnarinnar nr. 2010/774/EB að því er varðar skimun á farþegum og fólki öðru en farþegum með sprengjuleitartæki, sbr. ákvörðun sameiginlegu EES-nefndarinnar nr. 203/2013 frá 8. nóvember 2013;*

 *Ákvörðun framkvæmdastjórnar Evrópusambandsins nr. C(2013)7275, lokaútgáfa frá 26.*

*nóvember 2013 um breytingu á ákvörðun framkvæmdastjórnarinnar nr. 2010/774/EB að því er varðar skýringu, samræmingu og einföldun tiltekinna flugverndarráðstafana, sbr. ákvörðun sameiginlegu EES-nefndarinnar nr. 97/2014 frá 16. maí 2014;*

 *Ákvörðun framkvæmdastjórnar Evrópusambandsins nr. C(2013)2045, lokaútgáfa frá 17. apríl 2013 um breytingu á ákvörðun framkvæmdastjórnarinnar nr. 2010/774/EB að því er varðar skimun vökva, úðaefnis og gels á flugvöllum Evrópusambandsins, sbr. ákvörðun sameiginlegu EES-nefndarinnar nr. 25/2014 frá 14. febrúar 2014;*

 *Ákvörðun framkvæmdastjórnar Evrópusambandsins nr. C(2013)4180, lokaútgáfa frá 9. júlí 2103 um breytingu á ákvörðun framkvæmdastjórnarinnar nr. 2010/774/EB að því er varðar nákvæmar kröfur fyrir innleiðingu á grunnkröfum um flugvernd varðandi flugfrakt og póst, sbr. ákvörðun sameiginlegu EES-nefndarinnar nr. 25/2014 frá 14. febrúar 2014.*

### 13. gr.

 Reglugerð þessi er sett samkvæmt heimild í 2. mgr. 70. gr. og 70. gr. d, sbr. 145. gr. laga um loftferðir nr. 60/1998 með síðari breytingum og öðlast þegar gildi.

#### Innanríkisráðuneytinu, x. nóvember 2014.

Hanna Birna Kristjánsdóttir

innanríkisráðherra

Ragnhildur Hjaltadóttir.